

АВЛИГАТАЙ ТЭМЦЭХ ГАЗРЫН
ДАРГЫН ТУШААЛ

2018 оны 11 дүгээр сарын 14-ний өдөр Дугаар А/122 Улаанбаатар хот

**ЖУРАМ БАТЛАХ ТУХАЙ**

Авлигын эсрэг хуулийн 14 дүгээр зүйлийн 14.4 дэх хэсэг, Захиргааны ерөнхий хуулийн 59, 60 дугаар зүйлийн 1 дэх хэсэгт заасныг үндэслэн ТУШААХ НЬ:

1. “Албан тушаалтны хувийн ашиг сонирхлын болон хөрөнгө, орлогын мэдүүлгийн талаар иргэдэд мэдээлэл өгөх журам” /шинэчилсэн найруулга/-ыг нэгдүгээр, “Мэдээлэл авах хүсэлт гаргах маягт”-ыг хоёрдугаар, “Албан тушаалтны ... оны хөрөнгө, орлогын мэдүүлгийн маягт /хураангуй/”-ыг гуравдугаар, “Албан тушаалтны ... оны хувийн ашиг сонирхлын мэдүүлгийн маягт /хураангуй/”-ыг дөрөвдүгээр хавсралтаар тус тус баталсугай. *(Энэ тушаалын 3 болон 4 дүгээр хавсралтыг Авлигатай тэмцэх газрын даргын 2025 оны 2 дугаар сарын 5-ны өдрийн А/18 дугаар тушаалаар шинэчлэн баталсан.)*
2. Энэхүү журмыг үйл ажиллагаандаа мөрдөж, хэрэгжилтэд хяналт тавьж ажиллахыг нийтийн албаны удирдлагуудад, журмыг хэрэгжүүлэх чиглэлээр мэргэжил, арга зүйн зөвлөгөөгөөр хангаж ажиллахыг Авлигатай тэмцэх газрын Хяналт шалгалт, дүн шинжилгээний хэлтэс /Эрхэлсэн комиссар Х.Хашбаатар/-т үүрэг болгосугай.
3. Журмыг баталснаас хойш ажлын 5 өдрийн дотор Хууль зүй, дотоод хэргийн яаманд хүргүүлж, улсын нэгдсэн бүртгэлд бүртгүүлэхийг Тамгын хэлтэс /Эрхэлсэн комиссар З.Баасанням/-т даалгасугай.
4. Энэ тушаал батлагдсантай холбогдуулан тус газрын даргын 2012 оны “Журам батлах тухай” 196 дугаар тушаалын хоёрдугаар хавсралтаар батлагдсан “Албан тушаалтны хувийн ашиг сонирхлын мэдүүлэг болон хөрөнгө, орлогын мэдүүлгийн талаар мэдээлэх, мэдээлэл өгөх журам”-ыг хүчингүй болсонд тооцсугай.
5. Журмыг 2019 оны 01 дүгээр сарын 01-ний өдрөөс дагаж мөрдсүгэй.

 ДАРГА,

 ТЭРГҮҮН КОМИССАР Х.ЭНХЖАРГАЛ

 *(Энэ тушаалын 3 болон 4 дүгээр хавсралтыг Авлигатай тэмцэх газрын даргын 2025 оны 2 дугаар сарын 5-ны өдрийн А/18 дугаар тушаалаар шинэчлэн баталсан.)*

*Авлигатай тэмцэх газрын даргын 2018 оны 11 дүгээр сарын 14-ний өдрийн А/122 дугаар тушаалын  нэгдүгээр хавсралт*

**АЛБАН ТУШААЛТНЫ ХУВИЙН АШИГ СОНИРХЛЫН БОЛОН ХӨРӨНГӨ,**

**ОРЛОГЫН МЭДҮҮЛГИЙН ТАЛААР ИРГЭДЭД МЭДЭЭЛЭЛ ӨГӨХ ЖУРАМ**

/шинэчилсэн найруулга/

Нэг. Нийтлэг үндэслэл

* 1. Нийтийн албан тушаалтны хувийн ашиг сонирхлын мэдүүлэг болон хөрөнгө, орлогын мэдүүлэг /цаашид “Мэдүүлэг” гэх/, ашиг сонирхлын зөрчилгүй гэдгээ илэрхийлсэн мэдэгдэл /цаашид “мэдэгдэл” гэх/, ашиг сонирхлын зөрчилтэй гэж ойлгогдохуйц нөхцөл байдал үүссэн нөхцөлд бичгээр гаргасан тайлбар /цаашид “тайлбар” гэх/-ын талаар хүсэлт гаргасан иргэн, албан тушаалтан, байгууллагад мэдээлэл өгөх, Авлигатай тэмцэх газраас нийтийн албан тушаалтны хөрөнгө орлогын болон хувийн ашиг сонирхлын мэдүүлгийг хураангуй хэлбэрээр мэдээлэхтэй холбогдсон харилцааг энэхүү журмаар зохицуулна.
	2. Энэ зүйлийн 1.1 дэх хэсэгт заасан мэдээлэл өгөхөд Авлигын эсрэг хууль, Нийтийн албанд нийтийн болон хувийн ашиг сонирхлыг зохицуулах, хувийн ашиг сонирхлоос урьдчилан сэргийлэх тухай хууль, Төрийн болон албаны нууцын тухай хууль, Хувь хуний нууцын тухай хууль, энэ журмыг баримтална.
	3. Мэдүүлэг, мэдэгдэл, тайлбартай холбоотой мэдээлэл нь хувь хүний нууцад, хүсэлтийн агуулга, мэдээлэл авсан иргэн, албан тушаалтан, байгууллагын талаарх мэдээлэл нь албаны нууцад хамаарна.
	4. Мэдүүлэг, мэдэгдэл, тайлбартай холбоотой мэдээллийг түүнийг хадгалж байгаа байгууллагын удирдах албан тушаалтны бичгээр өгсөн зөвшөөрлийг үндэслэн олгоно.

Хоёр. Мэдээлэх хэлбэр, хугацаа

* 1. Албан тушаалтны хөрөнгө, орлогын мэдүүлгийг хураангуй хэлбэрээр, батлагдсан маягтын дагуу жил бүрийн хоёрдугаар улиралд багтаан Авлигатай тэмцэх газрын цахим мэдээллийн сүлжээнд байршуулж, иргэд, олон нийтийг энэ тухай мэдээлэл авах боломжоор хангана.
	2. Иргэн, албан тушаалтан, байгууллага хүсэлт гаргавал мэдүүлгийг зөвхөн батлагдсан маягтын дагуу хураангуй хэлбэрээр, мэдэгдэл, тайлбарыг эх хувиар нь тус тус танилцуулна.
	3. Энэ журмын 4.1 дэх хэсэгт заасан байгууллага мэдүүлэг, мэдэгдэл, тайлбарыг бүртгэж, хадгалж буй байгууллагад хандан албан тушаалтны хөрөнгө, орлогын мэдүүлгийн талаарх мэдээллийг ирүүлэх хүсэлт албан ёсоор ирүүлсэн тохиолдолд нэн даруй шийдвэрлэж, баталгаажуулан хариу өгнө. Шаардлагатай гэж үзвэл Авлигатай тэмцэх газар мэдүүлгийг цахим системээс эх хувиар нь хэвлэж, баталгаажуулж хүргүүлнэ.

Гурав. Мэдүүлэг, мэдэгдэл, тайлбарын талаар

мэдээлэл өгөх

* 1. Иргэн нийтийн албан тушаалтны мэдүүлэг, мэдэгдэл, тайлбарын талаар мэдээлэл авах хүсэлтийг тухайн албан тушаалтны мэдүүлгийг хадгалж буй байгууллагын удирдлагад энэ журмын хоёрдугаар хавсралтад заасан маягтын дагуу биечлэн эсхүл цахимаар гаргана.
	2. Хүсэлтийг хүлээн авснаас хойш тухайн байгууллагын удирдлага ажлын 3 өдөрт хянан үзэж, энэхүү журмаар тогтоосон хүрээнд мэдээлэл өгөх зөвшөөрлийг зөвхөн бичгээр олгоно.
	3. Мэдүүлэг, мэдэгдэл, тайлбарын талаар мэдээлэл өгөх боломжгүй нөхцөл байдал тогтоогдвол энэ тухай үндэслэлээ хүсэлт гаргагчид тайлбарлах ба шаардлагатай гэж үзвэл албан ёсоор хариу өгнө.
	4. Тухайн байгууллагын мэдүүлгийг бүртгэх, хянах, хадгалах эрх бүхий албан тушаалтан /цаашид “ЭБАТ” гэх/ энэ журмын 3.2 дахь хэсэгт заасан зөвшөөрлийг үндэслэн мэдээлэл авахыг хүссэн иргэний овог, нэр, оршин суугаа хаягийг иргэний үнэмлэхтэй тулган, холбогдох утасны дугаар, холбогдох бусад мэдээллийг хянаж үзнэ.
	5. Энэ журмын 3.4 дэх хэсэгт зааснаар мэдээллийг хянах явцад ямар нэг зөрчил илрээгүй бол Хувь хүний нууцын тухай хууль, энэ журмыг урьдчилан танилцуулсны дараа энэхүү журмын гурав, дөрөвдүгээр хавсралтад заасан маягтын дагуу мэдээллийг хэвлэмэл хэлбэрээр саадгүй гаргаж өгнө.
	6. ЭБАТ мэдүүлэг, мэдэгдэл, тайлбарын талаар мэдээлэл авах хүсэлт, мэдээлэл өгсөн тухай бүртгэлийг хөтөлж энэ тухай тайланг жил бүр Авлигатай тэмцэх газарт хүргүүлнэ. Иргэний хүсэлтийг тухайн байгууллагын хөтлөх хэргийн нэрийн жагсаалтын дагуу архивын нэгж болгон архивт шилжүүлнэ.
	7. Энэ журмын 3.3 дахь хэсэгт заасан үндэслэлийг хүлээн зөвшөөрөхгүй тухайн иргэн Авлигатай тэмцэх газарт хандан мэдээлэл авах хүсэлт гаргаж болно.
	8. Авлигатай тэмцэх газар хүсэлтийг хууль тогтоомжид заасан үндэслэл, журмын дагуу хянан шийдвэрлэнэ.

Дөрөв. Бусад

* 1. Хуулиар тусгайлан эрх олгогдсон шүүх, прокурор, цагдаа, тагнуулын болон бусад эрх бүхий төрийн байгууллага зөвхөн хууль тогтоомжид заасан үндэслэл, журмын дагуу мэдүүлэгтэй танилцаж, мэдээлэл авч болно.
	2. Энэ журмын 4.1 дэх хэсэгт заасан байгууллагаас Авлигатай тэмцэх газарт гаргасан албан ёсны хүсэлтийг үндэслэн мэдүүлгийн хуулбарыг өгч болох ба энэ тухай бүртгэл хөтөлнө.
	3. Энэ журамд зааснаас бусад тохиолдолд мэдүүлэг, мэдэгдэл, тайлбарын талаар мэдээлэх, мэдээлэл өгөх, зөвшөөрөл олгохыг хориглоно.
	4. Энэ журмын 4.3-д заасныг зөрчсөн нь тогтоогдсон буруутай албан тушаалтанд холбогдох хууль тогтоомжийн дагуу хариуцлага хүлээлгэнэ.

---000---

*Авлигатай тэмцэх газрын даргын 2018 оны 11 дүгээр сарын 14-ний өдрийн А/122 дугаар тушаалын  хоёрдугаар хавсралт*

**МЭДЭЭЛЭЛ АВАХ ХҮСЭЛТ ГАРГАХ МАЯГТ**

*/Цахим хаягаар дамжуулан авах бол иргэний үнэмлэхний хуулбарыг хавсаргана./*

НЭГ: ХҮСЭЛТ ГАРГАХ ИРГЭН ДАРААХ МЭДЭЭЛЛИЙГ БИЧНЭ.

.... нийслэл /Аймаг, сум, дүүрэг/-ийн .................. /байгууллагын нэр/-ийн дарга танаа

1. Хүсэлт гаргаж байгаа иргэний мэдээлэл

2. Мэдээлэл авах зорилго, хэрэгцээ, шаардлага**:**

|  |
| --- |
| 1. Ургийн овог: 2. Эцгийн нэр: 3. Өөрийн нэр:  |
| 4. Төрсөн огноо: | 5. Регистрийн дугаар: |
| 6. Хүйс: эрэгтэй/эмэгтэй  |  |
| 7. Оршин суугаа хаяг: |
| 8. Холбоо барих утасны дугаар: |
| 9. Шуудангийн хайрцаг: | 10. Цахим шуудангийн хаяг: |

|  |
| --- |
|  ....................................................................... /тодорхой бичих/  |

**√**

3. Мэдээллийн төрөл: /аль нь болох  **√**  гэж тэмдэглэх/

/гэж

|  |
| --- |
| Хөрөнгө орлогын мэдүүлэгХувийн ашиг сонирхлын мэдүүлэгАшиг сонирхлын зөрчилгүй гэдгээ илэрхийлсэн мэдэгдэлАшиг сонирхлын зөрчилтэй гэж ойлгогдохуйц нөхцөл байдал үүссэн нөхцөлд бичгээр гаргасан тайлбар |

ХОЁР: ЗӨВХӨН ЗӨВШӨӨРӨЛ ОЛГОХ АЛБАН ТУШААЛТАН БИЧНЭ.

1**.**Зөвшөөрөл олгосон:

2. Зөвшөөрөл олгохоос татгалзсан үндэслэл

|  |  |
| --- | --- |
| Албан тушаалтны овог, нэр: |  |
| Албан тушаал: |  |
| Гарын үсэг: |  |
| Огноо: |  |

|  |
| --- |
|  Хүсэлт тодорхой бус |
|  Бусад: ................................. /дэлгэрэнгүй бичих/ |

ГУРАВ: ЗӨВХӨН МЭДЭЭЛЭЛ ӨГСӨН ЭРХ БҮХИЙ АЛБАН ТУШААЛТАН /ЭБАТ/ БИЧНЭ.

1. Мэдээлэл өгсөн хэлбэр

|  |  |
| --- | --- |
| Мэдээлэл хүлээн авсан иргэний овог, нэр |  |
| Гарын үсэг: |  |
| Огноо: |  |
| Цахимаар илгээсэн бол  | иргэний цахим хаяг |
| илгээсэн огноо |

2. Мэдээлэл өгсөн эрх бүхий албан тушаалтан /ЭБАТ/

|  |
| --- |
| Албан тушаалтны овог, нэр: |
| Албан тушаал: |
| Гарын үсэг: |
| Огноо: |

---000----

Авлигатай тэмцэх газрын даргын

2025 оны 02 дугаар сарын 05-ны

өдрийн А/18 дугаар тушаалын

нэгдүгээр хавсралт

(Авлигатай тэмцэх газрын даргын

2018 оны 11 дүгээр сарын 14-ний

өдрийн А/122 дугаар тушаалын

гуравдугаар хавсралт)

МЭДҮҮЛЭГ ГАРГАГЧИЙН ...… ОНЫ ХӨРӨНГӨ, ОРЛОГЫН МЭДҮҮЛГИЙН ХУРААНГУЙ МЭДЭЭНИЙ МАЯГТ



*(Энэ маягтыг Авлигатай тэмцэх газрын даргын 2025 оны 2 дугаар сарын 5-ны өдрийн А/18 дугаар тушаалаар шинэчилсэн.)*

 Авлигатай тэмцэх газрын даргын

 2025 оны 02 дугаар сарын 05-ны

 өдрийн А/18 дугаар тушаалын

 хоёрдугаар хавсралт

(Авлигатай тэмцэх газрын даргын

2018 оны 11 дүгээр сарын 14-ний

өдрийн А/122 дугаар тушаалын

 дөрөвдүгээр хавсралт)

МЭДҮҮЛЭГ ГАРГАГЧИЙН ХУВИЙН АШИГ СОНИРХЛЫН МЭДҮҮЛГИЙН ХУРААНГУЙ МЭДЭЭНИЙ МАЯГТ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Эцэг (эх)-ийн нэр, өөрийн нэр | Эрхэлж байгаа албан тушаал, байгууллага | Томилогдсон /сонгогдсон огноо | Хамаарал бүхий этгээдийн нэр | Нэгдмэл сонирхолтой этгээдийн нэр | Гишүүнчлэлд байгаа хуулийн этгээд, ТББ-ын нэр | Давхар эрхэлж байгаа ажил, үүрэг, гэрээний ажил эрхлэлтийн талаарх мэдээлэл | Бэлэг, үйлчилгээ, өв залгамжлал, хандив, туслалцаа, хөнгөлөлт |
| байгууллага, албан тушаалын нэр | үйл ажиллагааны чиглэл | төрөл | нийт дүн (мян.төг) |
| 1 | 2 | 3 | 4 | 5 | 6 | 7 | 9 | 10 |  |  |
|   |   |   |   |   |   |   |   |   |  |  |
|   |   |   |   |   |   |   |   |   |  |  |
|   |   |   |   |   |   |   |   |   |  |  |

*(Энэ маягтыг Авлигатай тэмцэх газрын даргын 2025 оны 2 дугаар сарын 5-ны өдрийн А/18 дугаар тушаалаар шинэчилсэн.)*